**Jozef De Kesel** (født 17. juni 1947 i Gent i Øst-Flandern i Belgia) er en katolsk kardinal som var primas av Belgia, erkebiskop av Mechelen-Brussel og belgisk militærbiskop.

Liv og virke
------------

### Prest

Jozef De Kesel studerte ved seminarene i Gent og Leuven og ved det pavelige universitet Gregoriana i Roma. 

Den 26. august 1972 ble han ordinert til prest av sin onkel Leo De Kesel, som var hjelpebiskop i Gent fra 1969 til 1990. I 1977 tok han doktorgrad med en avhandling om den historiske Jesus i Rudolf Bultmanns teologi. Han var foreleser ved *Sociale Hogeschool Gent* og professor i fundamentalteologi og filosofisk antropologi ved Storseminaret i Gent og ved Katholieke Universiteit Leuven. Fra 1992 til 2002 var De Kesel biskoppelig vikar for teologisk og pastoral formasjon i bispedømmet Gent.

### Biskop

#### Hjelpebiskop i Mechelen-Brussel

Den 20. mars 2002 utnevnte pave Johannes Paul II ham til titulærbiskop av *Bulna* og hjelpebiskop i erkebispedømmet Mechelen-Brussel. Erkebiskopen av Mechelen-Brussel, kardinal Godfried Danneels, ordinerte ham til biskop den 26. mai samme år; medkonsekratorer var Arthur Luysterman, biskop av Gent, og Rémy Victor Vancottem, hjelpebiskop i Mechelen-Brussel.

#### Biskop av Brugge

Den 25. juni 2010 utnevnte pave Benedikt XVI ham til den 26. biskop av Brugge, bare noen uker etter at forgjengeren, biskop Roger Joseph Vangheluwe hadde fått sin førtidige avskjedssøknad ekspeditt innvilget. Innsettelsen fant sted 10. juli samme år.

#### Erkebiskop av Mechelen-Brussel

Pave Frans utnevnte ham til erkebiskop av Mechelen-Brussel og belgisk militærbiskop 6. november 2015. Så tidlig som i 2010, da etter at kardinal Godfried Danneels hadde trukket seg, ble han ansett som en kandidat for erkebispedømmet Mechelen-Brussel.De Kesels' innsettelse fant sted 12. desember 2015.

De Kesel har tatt til orde for ordinasjon av gifte menn til prestedømmet.

I 2016 oppløste De Kesel *Fraterniteit van de Heilige Apostelen*, kanonisk opprettet i 2013 av hans forgjenger André-Joseph Léonard og grunnlagt av Michel-Marie Zanotti-Sorkine. Oppløsningen ble approbert av pave Frans i april 2018.

### Kardinal

I konsistoriet 19. november 2016 kreerte pave Frans ham som kardinalprest med titulærkirken *Santi Giovanni e Paolo*.

Den 23. desember 2017 utnevnte paven ham til medlem av Dikasteriet for lekfolk, familie og liv. Den 11. november 2019 utnevnte paven ham til medlem av Det pavelige kulturråd.

I april 2018 krevde De Kesel offentlig at den katolske kirkens ledelse respekterte seksuelt samkvem mellom homofile par og at kravet om avholdenhet ikke lenger var holdbart. Seksualitet må skje «i sammenheng med et forhold der ærlighet, pålitelighet og engasjement er sentralt», sa De Kesel. Han ba også om at offentlig velsignelse av par av samme kjønn skulle tillates.

I september 2022 publiserte han sammen med de andre biskoper i Flandern et dokument om velsignelse av homoseksuelle par, og understreket imidlertid at denne velsignelsen ikke skulle forstås som en annen form for ekteskap som forblir et sakrament forbeholdt foreningen mellom mann og kvinne. Denne bestemmelsen var eksplisitt i strid med et *Responsum* publisert av Kongregasjonen for troslæren i 2021 og godkjent av paven, der det erklæres at det ikke er mulig å velsigne likekjønnede par.

Pave Frans innvilget den 22. juni 2023 hand alderbetingede avskjedssøknad.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Biskop Eugène-Charles-Joseph de Mazenod (1782-1861) \*1832
* Kardinal Joseph Hippolyte Guibert (1802-1886) \*1842
* Kardinal François-Marie-Benjamin Richard de la Vergne (1819-1908) \*1872
* Kardinal Pietro Gasparri (1852-1934) \*1898
* Kardinal Clemente Micara (1879-1965) \*1920
* Kardinal Jozef-Ernest van Roey (1874-1961) \*1926
* Kardinal Leo Jozef Suenens (1904-1996) 1945
* Kardinal Godfried Danneels (1933-2019) 1977
* Kardinal *Jozef De Kesel* (1947-) 2002

Referanser
----------

1. ↑   MAK, oppført som Josef De Kesel, PLWABN-ID 9810549374805606[Hentet fra Wikidata]
2. ↑   www.gcatholic.org[Hentet fra Wikidata]
3. ↑   Gemeinsame Normdatei, besøkt 17. desember 2014[Hentet fra Wikidata]
4. ↑  *Neuer Bischof für Brügge*, Radio Vatikan, 2010-06-25, lest 2016-10-11
5. ↑  *Rinuncia di Ausiliari di Malines-Bruxelles (Belgio) e Nomina di Nuovo Ausiliare*,Bollettino, 2002-03-20, død 2016-10-14
6. ↑  *Nomina del Vescovo di Brugge (Belgio)*, Bollettino, 2010-06-25, lest 2016-10-14
7. ↑  *Rinuncia dell’Arcivescovo di Malines-Bruxelles e Ordinario Militare per il Belgio e nomina del nuovo Arcivescovo e Ordinario Militare*, Bollettino, 2015-11-06
8. ↑  Domradio.de: *Eine Einordnung der neuen Kardinalsernennungen*, 2016-10-10, lest 2016-10-16
9. ↑  *Brüssels Erzbischof für verheiratete Priester*, katholisch.de, 2016-05-09, lest 2016-10-11
10. ↑  *Papst löst Priesterbruderschaft der heiligen Apostel auf*, kath.net, 2018-04-17, lest 2018-05-28
11. ↑  *Concistoro Ordinario Pubblico: Assegnazione dei Titoli o Diaconie*, Bollettino, 2016-11-19
12. ↑  *Nomina di Membri dei Dicasteri della Curia Romana*, Bollettino, 2017-12-23
13. ↑  *Nomina di Membri e Consultori del Pontificio Consiglio della Cultura*, Bollettino, 2019-11-11
14. ↑  *Belgischer Kardinal: Kirche muss schwulen und lesbischen Sex respektieren*, 2018-05-06, lest 2018-05-28
15. ↑  «Belgian bishops publish text for same-sex blessings». *The Pillar*. 20. september 2022. Besøkt 22. september 2022.
16. ↑  «Resignations and Appointments, 22.06.2023» (pressemelding). Holy See Press Office. 22. juni 2023.
17. ↑  www.catholic-hierarchy.org dekesel, lest 7. februar 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |